-

**รายงานการประชุมสภาองค์การบริหารส่วนตำบลบาละ**

**สมัยสามัญสมัยที่ 3 ประจำปี 2559 (ครั้งที่2)**

**ในวันที่ 30 สิงหาคม 2559**

**ณ ห้องประชุมองค์การบริหารส่วนตำบลบาละ**

--------------------------------------

ระเบียบวาระที่ 1 เรื่องประธานแจ้งที่ประชุมทราบ

ระเบียบวาระที่ 2 เรื่องรับรองรายงานการประชุมครั้งที่แล้ว

ระเบียบวาระที่ 3 ญัตติ พิจารณาร่างเทศบัญญัติงบประมาณร่ายจ่าย ประจำปีงบประมาณ 2560

วาระที่ 2 ขั้นแปรญัตติ และ และวาระ 3ขั้นเห็นชอบให้ใช้เป็นข้อบัญญัติ

ระเบียบวาระที่ 4 ญัตติอื่น (ถ้ามี)

**รายงานการประชุมสภาองค์การบริหารส่วนตำบลบาละ**

**สมัยสามัญสมัยที่ 3 ประจำปี 2559 (ครั้งที่2)**

**ในวันที่ 30 สิงหาคม 2559**

**ณ ห้องประชุมองค์การบริหารส่วนตำบลบาละ**

--------------------------------------

เริ่มประชุมเวลา 09.30 น.

**ประธานสภาฯ** เมื่อครบองค์ประชุมประธานกล่าวเปิดการประชุมตามระเบียบวาระ ดังนี้

**ระเบียบวาระที่ 1 - เรื่องประธานแจ้งที่ประชุมทราบ**

###  - ไม่มี

**ระเบียบวาระที่ 2 - เรื่องรับรองรายงานการประชุมสภา อบต.บาละ สมัยสามัญ สมัยที่สาม ครั้งที่ 1 เมื่อวันที่ 15 สิงหาคม 2559**

# **ประธานสภาฯ** - ขอให้เลขานุการสรุปรายงานการประชุมและขอให้ที่ประชุมตรวจสอบรายงาน

# การประชุมว่า มีวาระใด หน้าใด ขอแก้ไขหรือเพิ่มเติมหรือไม่

**เลขานุการสภาฯ** - สรุปรายงานการประชุมสภา อบต.บาละ สมัยสามัญ สมัยที่สาม ครั้งที่ 1 เมื่อวันที่ 15 สิงหาคม 2559

 - ที่ประชุมไม่มีท่านใดเสนอหรือแก้ไขเพิ่มเติม

# **ประธานสภาฯ** เมื่อไม่มีผู้ใดทักท้วงหรือขอแก้ไข จึงขอมติที่ประชุม ท่านใดเห็นชอบรับรองรายงานการประชุมโปรดยกมือ

 **มติที่ประชุมเป็นเอกฉันท์เห็นชอบรับรองรายงานการประชุมฯ**

**ระเบียบวาระที่ 3 ญัตติ พิจารณาร่างเทศบัญญัติงบประมาณร่ายจ่าย ประจำปีงบประมาณ 2560**

**วาระที่ 2 ขั้นแปรญัตติ และ และวาระ 3ขั้นเห็นชอบให้ใช้เป็นข้อบัญญัติ**

**ประธานสภาฯ** - การพิจารณาร่างข้อบัญญัติวาระที่ 2 ให้ปรึกษาเรียงลำดับข้อเฉพาะ ที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติหรือเห็นด้วยกับการแก้ไขในข้อใดแล้วไม่ให้เสนอขอแปรญัตติหรือเสนอขอเปลี่ยนแปลงมติอีก และขอแจ้งต่อที่ประชุมว่า ได้รับรายงานจากคณะกรรมการแปรญัตติว่า พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2560 สรุปว่า ไม่ขอแปรญัตติเนื่องจาก ร่างข้อบัญญัติงบประมาณดังกล่าว มีความถูกต้องสมบูรณ์แล้ว

# ขอให้ที่ประชุมพิจารณาว่าเห็นด้วยกับการพิจารณาของคณะกรรมการแปรญัตติหรือไม่ มีท่านใดจะขออภิปรายซักถามหรือมีความเห็นแตกต่างจากคณะกรรมการแปรญัตติ ขอเชิญยกมือและลุกขึ้นอภิปรายเป็นรายบุคคล

 - ที่ประชุมไม่มีท่านใดอภิปรายเพิ่มเติม

-2-

ประธานสภาฯ - เมื่อไม่มีท่านใดอภิปรายแล้ว ขอให้พิจารณาลงมติว่าจะเห็นชอบข้อเสนอของคณะกรรมการแปรญัตติหรือไม่ ท่านใดเห็นชอบโปรดยกมือ

**- มติที่ประชุมสภาฯ เห็นชอบข้อเสนอของคณะกรรมการ แปรญัตติ**

ประธานสภาฯ - แจ้งให้ที่ประชุมทราบว่าในวาระเห็นชอบให้ใช้เป็นข้อบัญญัตินั้นจะไม่มีการอภิปราย จึงขอให้สมาชิกทุกท่านร่วมกันพิจารณาว่าจะลงมติให้ตราเป็น ข้อบัญญัติงบประมาณรายจ่ายประจำปีงบประมาณ พ.ศ. 2560 หรือไม่ และขอให้เลขานุการสภาฯ นับคะแนนเสียง ท่านใดเห็นชอบโปรดยกมือ

 **- มติที่ประชุมสภาฯ เป็นเอกฉันท์เห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2560**

ระเบียบวาระที่ 4 ญัตติอื่นๆ

นายซาการียา ยีมะดีเยาะ - กระผมขอทักท้วงเรื่องไฟฟ้าสาธารณะหน่อยครับ คือว่าตามที่ฝ่ายบริหารได้ส่ง(สมาชิกหมู่ที่ 8) เจ้าหน้าขึ้นไปแก้ไข ซ่อมแซมไฟฟ้าสาธารณะดังกล่าว ปรากฏว่ามีการซ่อมแซม

ไปเพียงบางจุด แต่ยังคงมีอีกหลายจุดที่ยังไม่ได้แก้ไข ไม่ทราบว่าจะดำเนินการให้ตอนไหนครับ

ผอ.กองช่าง -ตอนนี้ทางเจ้าหน้าที่ของเราก็กำลังทยอยผลัดเปลี่ยนกันไปตามหมู่ต่างๆ อย่าง

 หมู่ที่ 4 กับหมู่ที่ 9 ได้ดำเนินการไปแล้วจนเสร็จ ทางเรากำลังหมุนเวียนกัน

ดูแลอยู่ครับโดยเรียงลำดับกันไปครับขอให้ท่านสมาชิกของเราใจเย็นๆนะครับ

นายซาการียา ยีมะดีเยาะ - เรื่องของการเก็บขยะละครับ เพราะยังมีอีกหลายหมู่ที่ยังไม่ได้ดำเนินการเก็บขยะ จึงอยากให้ฝ่ายบริหารดูแลตรงส่วนนี้ด้วยครับ

ผอ.กองสาธารณสุขฯ -ในเรื่องการจัดเก็บนี้ให้สมาชิกของเราพิจารณาเป็นจุดๆเอานะค่ะ แล้วแจ้งความประสงค์เข้ามายัง อบต.ทางเราจะดำเนินการไปจัดเก็บให้เพราะตอนนี้อย่างหลายพื้นที่นี้อยู่ไกล ถ้าท่านแจ้งความประสงค์เข้ามาและยินยอมจ่ายค่าจัดเก็บขยะในราคาเดือนละ 20 บาท โดยค่าบริการ 20 บาทตรงส่วนนี้ขอเรียนให้ทุกท่านทราบว่าไม่ใช่จ่ายค่าถังขยะ แต่เป็นค่าบริการจัดเก็บและขนส่งขยะของท่านเท่านั้นเพราะหากว่าบ้านใดไม่มีถังขยะใช้เดี๋ยวจะเป็นประเด็นกันอีกว่าในเมื่อไม่มีถังก็ไม่ต้องจ่าย แต่จริงๆแล้วเราไม่ได้เก็บค่าถังขยะ โดยถังขยะท่านสามารถใช้เป็นถังของท่านก็ได้ แต่เราจะขอเก็บในส่วนของค่าบริการขนส่งและจัดเก็บขยะค่ะ ซึ่งหากท่านสมาชิกพิจารณาแล้วว่าทางลูกบ้านของท่านมีความประสงค์จะใช้บริการ และไม่ขัดข้องต่อภาระค่าใช้จ่ายดังกล่าวทาง อบต.ก็จะได้จัดสรรเวลาในการไปจัดเก็บขยะที่หมู่บ้านของท่านค่ะ อีกเรื่องนะค่ะ ตอนนี้ทาง คสช.ได้มีนโยบายตัวใหม่ออกมาโดย พรบ.ตัวใหม่นี้จะเป็นตัวที่เกี่ยวกับการจัดการขยะมูลฝอยและของเสียอันตรายที่เหมาะสมการกำจัดขยะตกค้างสะสมในสถานที่ แต่ตอนนี้ยังไม่มีผลบังคับใช้แต่กำลังจะมีผลในอนาคตข้างหน้านี้โดยทางคสช.จะผลักภาระไปให้ยังครัวเรือน โดยแต่ละครัวเรือนจะต้องจ่าย ครัวเรือนละ 200 บาท ซึ่งถ้าคสช.มีผลบังคับใช้เมื่อไรก็คงจะเป็นเรื่องหนักสำหรับประชาชนในพื้นที่ และอีกอย่างตอนนี้ทางเราก็มีนโยบายให้ดำเนินการปิดบ่อขยะที่แยะใน หมู่ที่ 5 เนื่องจากทางกรมอนามัยแจ้งมาว่าลักษณะของบ่อขยะเรานี้เป็นแบที่อยู่ในที่โล่งแจ้งและเรานำขยะมาเทกองรวมกันจึงเป็นเหตุให้เป็นแหล่งสะสมเชื้อโรค ไม่ไม่ปลอดภัยเราจึงต้องดำเนินการปิดบ่อขยะและใช้วิธีการขนส่งขยะไปทิ้งรวมกันที่เทศบาลนครยะลา โดยแต่ละอาทิตย์ รถขยะของ อบต.บาละจะนำขยะไปทิ้งที่นั้นซึ่งทาง อบต.จำเป็นต้องจ่ายค่าทิ้งขยะเดือนๆตกเป็นเงินหลายพันบาท ดังนั้นทาง อบต.จึงมีความจำเป็นต้องจัดเก็บค่าบริการตรงส่วนนี้กับประชาชน

นายก อบต.บาละ -ในเรื่องของขยะนี้ถ้าเราต้องมารับภาระค่าใช้จ่ายในการบริการจัดเก็บขยะเดือนละ 200 บาทนี้ ผมเห็นว่ามันเป็นเรื่องที่หนักอยู่ ดังนั้นผมจึงอยากแนะนำวิธีแก้ไข โดยผมไปเห็นจากประเทศเกาหลี และจังหวัดเชียงใหม่ที่ตอนนี้กำลังดำเนินการในเรื่องนี้อย่างเป็นรูปธรรม นั้นคือการขายถุง โดยถุงดังกล่าวจะแบ่งเป็นสีๆ เพื่อที่จะได้มีการคัดแยกขยะ ขยะส่วนไหนขายได้ก็ให้แยกใส่ไว้ในถุงสีหนึ่ง ขยะไหนย่อยไม่ได้ขายไม่ได้ก็ให้แยกไว้ถุงหนึ่ง ส่วนพวกซากพืช เปลือกผลไม้ต่างๆ ก็ให้ทำเป็นบ่อแล้วโยนทิ้งเพราะสิ่งเหล่านี้มันย่อยสลายได้ ต่อไปผมเล็งเห็นแล้วว่าทาง อบต.จะขายถุงให้กับประชาชนที่มีความประสงค์จะใช้โดยให้ประชาชนได้ทำการคัดแยกขยะ ซึ่งขยะถุงไหนที่ขายไม่ได้ ย่อยสลายไม่ได้ ทาง อบต.จะดำเนินการไปจัดเก็บให้ แต่ส่วนไหนที่ย่อยได้ขายได้ อบต.ไม่จัดเก็บ

นายมะแอ และหะ เรื่องขยะนี้ภายในหมู่ 11 ตอนนี้ขยะล้นมากโดยเฉพาะถุงพลาสติก และแพมเพิร์ส

นายก อบต.บาละ ของหมู่ 11ทาง อบต.จะแก้ไขให้โดยการซื้อถังนำมัน 200 ลิตรสัก 3 - 4 ลูก ไปวางเป็นจุดเพื่อให้ประชาชนได้นำขยะมาทิ้งรวมกัน แต่ห้ามทิ้งเปลือกมะพร้าวหรือเปลือกทุเรียน

นายลอมลี กีละ ขอแจ้งเพิ่มเติมเรื่องไฟฟ้าสาธารณะดับด้วยครับ

นายถวิล เขาทอง บ้านคลองป๋อง ไฟโซลาเซลดับหมดทุกดวงเลยครับ

นายก อบต.บาละ เรื่องของไฟฟ้าโซลาเซลนี้ถ้าภายในหมู่บ้านของใครเกิดดับให้แจ้งเข้ามาทาง อบต.ทางเราจะรับเรื่องไว้และรวบรวมทั้งหมดเข้าแจ้งต่อ ศอ.บต.เพราะถ้าเป็นไฟฟ้าโซลาเซลนี้ทาง ศอ.บต.ดูแลเรื่องนี้โดยตรงทาง อบต.ไม่ได้รับดูแลตรงส่วนนี้อีกเรื่องคือ กรณีที่เรามีการส่งรายละเอียดขอโครงการต่างๆไปยังหน่วยงานอื่นๆแจ้งเจ้าหน้าที่ผู้รับผิดชอบว่าให้ดำเนินการจัดทำสำเนาไว้ที่เราด้วย 1 ชุดเพราะหากเกิดการสูญหายขึ้นมาเราจะได้มีสำเนาอีกชุดนี้ไว้แสดงยืนยันการส่ง

นายซาการียา ยีมะดีเยาะ ขอความร่วมมือทางฝ่ายบริหารช่วยขุดลอกฝ่ายที่คลองชิงด้วยครับเพื่อเตรียมรับมือกับสถานการณ์ภัยแล้งที่กำลังจะเกิดขึ้น

นายถวิล เขาทอง ทางด้านหมู่ 6 ตอนนี้ก็เริ่มเข้าสถานการณ์ภัยแล้งแล้วเพราะประชาชนในพื้นที่เริ่มขาดแคลนน้ำกันแล้ว

นายก อบต.บาละ เรื่องสถานการณ์ภัยแล้งนี้ ตอนนี้ขอความร่วมมือสมาชิกทุกท่านร่วมปรึกษาหารือกับประชาชนในพื้นที่เกี่ยวกับการจัดหาพื้นที่เพื่อการจัดทำฝ่ายเพื่อรองรับภัยแล้ง แล้วแจ้งเรื่องพร้อมรายละเอียดเข้ามาทาง อบต.ได้เลยครับ ทางเราจะได้รวบรวมและแจ้งความประสงค์ไปยังหน่วยงานของทหารเพื่อที่เขาจะได้เข้ามาให้ความช่วยเหลือต่อไป

นายซาการียา ยีมะดีเยาะ วันก่อนมีเยาวชนภายในหมู่บ้านได้เดินขึ้นไปในป่า ปรากฏว่าได้พบถ้า และได้ลองเดินสำรวจไปบ้างแล้วบางส่วน ปรากฏว่าถ้ำดังกล่าวน่าจะเปิดเป็นแหล่งท่องเที่ยวได้ยังไงฝากทางฝ่ายบริหารช่วยส่งเจ้าหน้าที่เข้ามาตรวจอีกทีหนึ่งครับ

นายก อบต.บาละ ถ้าบาละจะจัดให้มีแหล่งท่องเที่ยวบ้างก็น่าจะดี ยังไงผมรับเรื่องไว้นะครับแล้วจะให้เจ้าหน้าที่ทางสาวนช่างเดินทางไปสำรวจอีกครั้งหนึ่งครับ

ประธานสภาฯ ไม่ทราบว่ามีสมาชิกท่านใดจะเสนอหรือเพิ่มเติมเรื่องต่างๆอีกไหมครับ ถ้าไม่มีกระผมขอปิดการประชุมไว้เพียงเท่านี้ครับ

เลิกประชุมเวลา 11.30 น.

-

**รายงานการประชุมสภาองค์การบริหารส่วนตำบลบาละ**

**สมัยสามัญ สมัยที่ 3 ประจำปี 2559 ( ครั้งที่ 1 )**

**ในวันที่ 15 สิงหาคม 2559**

**ณ ห้องประชุมองค์การบริหารส่วนตำบลบาละ**

--------------------------------------

**ญัตติที่ 1 เรื่องประธานแจ้งที่ประชุมทราบ**

 1.การขออนุญาตขยายเวลาการประชุมสภา อบต.บาละ สมัยสามัญ สมัยที่ 3 ประจำปี 2559

**ญัตติที่ 2 เรื่องรับรองรายงานการประชุมครั้งที่แล้ว**

**ญัตติที่ 3 ญัตติ พิจารณาร่างข้อบัญญัติงบประมาณร่ายจ่าย ประจำปีงบประมาณ 2560**

**วาระที่ 1 (ขั้นรับหลักการ)**

**ญัตติที่ 4 ญัตติพิจารณาขออนุมัติรายงานการกันเงินงบประมาณรายจ่าย ประจำปีงบประมาณ 2559**

**ญัตติที่ 5 ญัตติขออนุมัติโอนงบประมาณรายจ่าย ประจำปีงบประมาณ 2559**

**ญัตติที่ 6 ญัตติอื่น (ถ้ามี)**